Diari Oficial de la Generalitat Valenciana


Sumari del DOGV 6519, del 12-05-2011 (2011/4956)

Notificació de la sentència dictada en el judici verbal número 1278/2009.
-------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4956


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici verbal número 1278/2009. [2011/4956]  
Judici verbal 001278/2009  
Part demandant: María Teresa Esquembre Bas.  
Part demandada: Alejandro Ferrer Esquembre i Elohim Peñalver Boronat.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estimar parcialment la demanda presentada per la procuradora Georgina Montenegro Sánchez, en nom i representació de María Teresa Esquembre Bas, contra Alejandro Ferrer Esquembre, per la qual cosa:  
1. Sense perjudici dels acords que hi puguen aconseguir el progenitor custodi i l'àvia paterna, en benefici del desenvolupament d'un règim de visites ampli i flexible, el règim de visites mínim establit a favor del progenitor custodi, Alejandro Ferrer Esquembre, consistirà, amb lliurament i recollida al domicili patern, en caps de setmana alterns, des de les 12.00 hores del dissabte fins a les 12.00 hores del diumenge.  
El primer cap de setmana que li correspon a l'àvia paterna és el del 9 al 10 d'abril.  
Les visites de cap de setmana restaran suspeses durant la meitat del període de vacances que se li assigne al pare, al qual li correspon el gaudi del cap de setmana immediatament posterior a la finalització d'aquest període de vacances a l'àvia paterna, si no li va correspondre el gaudi del cap de setmana immediatament anterior a l'inici del període de vacances assignat al pare.  
S'assigna al pare la meitat de les vacances escolars de Nadal i Setmana Santa, període de vacances que s'inicia a les 20.00 hores del darrer dia lectiu i finalitza a les 20.00 hores del dia anterior al primer dia lectiu.  
La segona meitat s'iniciarà a les 20.00 hores d'aquell dia que possibilite que el nombre de pernoctes que gaudeix cada progenitor siga el mateix. Si no és possible perquè el nombre de dies no lectius és imparell, la primera meitat tindrà una pernocta més. En el cas de desacord per a determinar la meitat que s'assigna al pare, serà la primera els anys parells i de la segona els anys imparells.  
Igualment, s'assigna al pare la meitat de les vacances escolars d'estiu, període de vacances que s'inicia a les 20.00 hores del darrer dia lectiu i finalitza a les 20.00 hores del dia anterior al primer dia lectiu. La primera meitat començarà a les 20.00 hores del darrer dia lectiu i finalitzarà a les 20.00 hores del 31 de juliol i la segona finalitzarà a les 20.00 hores del dia anterior al primer dia lectiu. En el cas de desacord per a determinar la meitat que s'assigna al pare, serà la primera els anys parells i de la segona els anys imparells.  
2. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si pertoca, davant d'aquest mateix Jutjat dins del termini dels cinc dies següents a la notificació (art. 455 i 457 LEC).  
L'admissió del recurs requerirà, quan es prepare aquest, que s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 02 1278 09). També pot realitzar-se la consignació mitjançant una transferència al número de compte 0030 3035 70 0730505979; caldrà indicar en la casella de selecció d'observacions el número 0706 0000 02 1278 09. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, y de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte en el Diari Oficial de la Comunitat Valenciana.  
  
  
Elx, 5 d'abril de 2011.- La secretària judicial: Loreto Medina Aranda.